Súradnice: 49°11′49″S 16°55′32″V﻿ / ﻿49,19694°S 16,92556°V﻿ / 49.19694; 16.92556

**Stepní stráň u Komořan** (tiež: *Malé strany* alebo *Štogrunty*) je prírodná pamiatka v lokalite Komořany v okrese Vyškov. Novo bola lokalita vyhlásená Nariadením Juhomoravského kraja č. 26/2014, ktorým bol znížený stupeň ochrany na prírodnú pamiatku.

Ochrana
-------

Dôvodom ochrany sú európsky významné biotopy 6240 Subpanónske stepné trávniky, 6210 Poloprirodzené suché trávniky a fácie krovín na vápnitých substrátoch a 8210 Chasmofytická (štrbinová) vegetácia vápnitých skalnatých svahov s výskytom ohrozených a osobitne chránených druhov rastlín a živočíchov, najmä ponikleca velkokvetého (*Pulsatilla grandis*) a škardy panónskej (*Crepis pannonica*). Ďalším predmetom ochrany je Mechovkový útes.

Prírodné pomery
---------------

Kozinec vičencovitý (*Astragalus onobrychis*)
Geologickým podkladom sú tu treťohorné sedimenty miocénneho mora – íly, sliene a litavský vápenec, ktorý tu vystupuje z trávnatého porastu ako machovkový útes, v ktorom prevládajú guľovité kolónie morských machoviek. Miestami sú tu presahy spraší. Súčasťou prírodnej pamiatky je od roku 1990 prírodná pamiatka Mechovkový útes. Celá lokalita je súčasťou geomorfologického celku Litenčická pahorkatina a podcelku Bučovická pahorkatina. Územie leží na svahoch plytkého údolia orientovaného v smere juh – sever. Nadmorská výška sa tu pohybuje v rozmedzí 280−310 m n. m.. Dôvodom ochrany je cenná lokalita stepnej kveteny. Ktorá bola zriadená predovšetkým kvôli ochrane škardy panónskej (*Crepis pannonica*)

### Flóra

Vedľa škardy panónskej (*Crepis pannonica*) sa v oblasti vyskytuje taktiež ostrica nízka (*Carex humilis*), poniklec veľkokvetý (*Pulsatilla grandis*), poniklec lúčny (*Pulsatilla pratensis*), veternica lesná (*Anemone sylvestris*), oman mečolistý (*Inula ensifolia*), hlaváčik jarný (*Adonis vernalis*), čermeľ roľný (*Melampyrum arvense*), kozinec vičencovitý (*Astragalus onobrychis*), leopoldia chochlatá (*Muscari comosum*), čiernohlávok veľkokvetý (*Prunella grandiflora*), zvonček bolonský (*Campanula bononiensis*), sápa hľuznatá (*Phlomis tuberosa*), plamienok rovný (*Clematis recta*), divozel tmavočervený (*Verbascum phoeniceum*), ľan žltý (*Linum flavum*) a astra kopcová (*Aster amellus*).

### Fauna

Okrem obvyklých druhov živočíchov charakteristických pre porasty xerotermnej vegetácie tu bol doložený výskyt niekoľkých druhov čmeliakov, ohrozené druhy rodu brachinus a bystrušiek, jašterica krátkohlavá (*Lacerta agilis*), slepúch lámavý (*Anguis fragilis*) alebo rosnička zelená (*Hyla arborea*).

Starostlivosť
-------------

V rámci starostlivosti o prírodnú pamiatku sa tu vykonávajú asanačné zásahy. Odstraňujú sa náletové dreviny javora z priľahlého lesíka a regulujú sa porasty trniek a bazy na hornom okraji stráne. Časť stepnej stráne je každoročne kosená. V lokalite sa negatívne prejavuje splach živín zo susediacich polí a je tak nutné podporovať hlavne v horných častiach údolia rozvoj ochranného krovinného lemu.

Galéria
-------

* Pohľad smerom k Mechovkovému útesuPohľad smerom k Mechovkovému útesu
* Pohľad zo stráne, v pozadí osada ČechyněPohľad zo stráne, v pozadí osada Čechyně
* Drobné skalné útvaryDrobné skalné útvary
* Komplexnejší záber na celú stráňKomplexnejší záber na celú stráň

Referencie
----------

1. ↑   *Stránky AOPK ČR* [online]. [Cit. 2020-01-16]. Dostupné online. (po česky)
2. ↑  Nařízení Jihomoravského kraje 26/2014. In:  [s.l.] : Juhomoravský kraj, 2014. [Cit. 2020-01-16]. Dostupné online. (po česky)
3. 1 2 3  KOPŘIVA, Jiří. *Chráněná území okresu Vyškov*. Vyškov : OkÚ Vyškov – referát životního prostředí, 1999. Nepredajná publikácia. S. 17. (po česky)
4. 1 2 3  NOVÁK, Jiří. *Profil místa – PR Stepní stráň u Komořan* [online]. BioLib.cz, [cit. 2011-10-21]. Dostupné online. (po česky)
5. 1 2   *PR Stepní stráň u Komořan* [online]. Natura 2000, [cit. 2020-01-17]. Dostupné online. (po česky)

Literatúra
----------

* KOPŘIVA, Jiří. *Chráněná území okresu Vyškov*. Vyškov : OkÚ Vyškov – referát životního prostředí, 1999. Nepredajná publikácia. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Stepní stráň u Komořan**

Externé odkazy
--------------

* Plán starostlivosti o pamiatku na roky 2012 – 2021
* *Stepní stráň u Komořan – přírodní rezervace* [online]. [Cit. 2020-01-28]. Dostupné online. (po česky)
* NOVÁK, Jiří. *Profil místa – PR Stepní stráň u Komořan* [online]. BioLib.cz, [cit. 2020-01-28]. Dostupné online. (po česky)
* SKLENÁŘ, Michal. *Škardy rostou jedině na Stepních stráních* [online]. Vyškov: vyskovsky.denik.cz, [cit. 2020-01-28]. Dostupné online. (po česky)

Zdroj
-----

*Tento článok je čiastočný alebo úplný preklad článku Stepní stráň u Komořan na českej Wikipédii.*

  


| * z
* d
* u
Chránené územia v okrese Vyškov |
| --- |
| Prírodné parky | 
* Rakovecké údolí
* Říčky
* Ždánický les

 |
| Národná prírodná rezervácia | 
* Větrníky

 |
| Národné prírodné pamiatky | 
* Malhotky

 |
| Prírodné rezervácie | 
* Hašky
* Mušenice
* Podsedky
* Rašovický zlom - Chobot
* Studnické louky
* Šévy
* U Vrby
* Ve žlebcách
* Visengrunty
* Zouvalka

 |
| Prírodné pamiatky | 
* Baračka
* Člupy
* Hrubá louka
* Hřebenatkový útes
* Jalový dvůr
* Kuče
* Mechovkový útes
* Mrazový klín
* Nad Medlovickým potokem
* Návdavky u Němčan
* Pahorek
* Panská skála
* Přední Galašek
* Roviny
* Roznitál
* Stepní stráň u Komořan
* Žlíbek

 |